Turkiya shimolidagi Dyuzjye viloyatida yuz bergan ko‘chki vaqtida kamida 5 kishi, jumladan 9 yoshli bola halok bo‘ldi. Bu haqda Anadolu axborot agentligi xabar berdi. Viloyatda 16-17 iyul kunlari kuchli yomg‘irlar bo‘lib o‘tgan. Tog‘ jinslarining ko‘chishi oqibatida 100 dan ko‘proq uy vayron bo‘lgan. Shuningdek, 160 mingdan ko‘proq jonzot nobud bo‘lgan. Ta’kidlanishicha, voqea joyida olib borilayotgan qutqaruv operatsiyasida 200 ga yaqin odam ishtirok etmoqda.